ጠቅላይ ሚኒስትር ኃይለማርያም ወደ ፓሪስ አመሩ
የኢትዮጵያ ፌዴራላዊ ዴሞክራሲያዊ ሪፐብሊክ ጠቅላይ ሚኒስትር ኃይለማርያም ደሳለኝ ዛሬ ወደ ፈረንሳይ ፓሪስ አመሩ።ጠቅላይ ሚኒስትሩ በፈረንሳይ ቆይታቸው በማልታ በስደተኞች ጉዳይ ላይ በሚነጋገረው ጉባዔ ላይም ይካፈላሉ።ጠቅላይ ሚኒስትር ኃይለማርያም ማርፈጃውን ወደ ፓሪስ ያቀኑት የፈረንሳይ ፕሬዚዳንት ፍራንሷ ሆላንዴ ባደረጉላቸው ጥሪ መሠረት ነው።በአንድ ቀን በሚያደርጉት ጉብኝትም በጋራና በዓለም አቀፍ ጉዳዮች ላይ ይመክራሉ።ጠቅላይ ሚኒስትር ኃይለማርያም በቫሌታ፣ማልታ ለሁለት ቀናት በስደተኞች ጉዳይ ላይ በሚመክረው የመሪዎች ጉባዔ ይሳተፋሉ።በጉባዔው አውሮፓና አፍሪካ የስደተኞችን ችግሮች ለማቃለል በጋራ በሚያደርጉት እንቅስቃሴ ላይ በጥልቀት በመነጋገር መፍትሄዎችን ያቀርባሉ።ወደ አውሮፓ የሚፈልሱ አፍሪካውያንን ችግሮች ከመሰረቱ ለማጥፋት በሚቻልባቸው መንገዶች ላይ በጥልቀት ይነጋገራሉ።በጉባዔው 35ያህል የአፍሪካ መሪዎች እንደሚሳተፉም ይጠበቃል።(ኤፍ.ቢ.ሲ)